CELEX: 62012TN0181
Language: sk
Date: 2012-04-26 00:00:00
Title: Vec T-181/12: Žaloba podaná 26. apríla 2012 — Bateni/Rada

16.6.2012   
            
            
               SK
            
            
               Úradný vestník Európskej únie
            
            
               C 174/28
            
         Žaloba podaná 26. apríla 2012 — Bateni/Rada
   (Vec T-181/12)
   2012/C 174/46
   Jazyk konania: nemčina
   
      Účastníci konania
   
   
      Žalobca: Naser Bateni (Hamburg, Nemecko) (v zastúpení: J. Kienzle a M. Schlingmann, advokáti)
   
      Žalovaná: Rada Európskej únie
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil nariadenie Rady (EÚ) č. 267/2012 z 23. marca 2012 o reštriktívnych opatreniach voči Iránu, ktorým sa zrušuje nariadenie (EÚ) č. 961/2010,
            
         
               —
            
            
               zaviazal Radu na náhradu trov konania, najmä výdavkov žalobcu.
            
         
      Dôvody a hlavné tvrdenia
   
   Na podporu svojej žaloby žalobca uvádza tri žalobné dôvody.
   
               1.
            
            
               Prvý žalobný dôvod je založený na porušení práva žalobcu na obhajobu
               
                           —
                        
                        
                           Rada porušila právo žalobcu na účinnú právnu ochranu a najmä požiadavku odôvodnenia tým, že neposkytla žiadne dostatočné odôvodnenie pre zaradenie žalobcu do prílohy IX napadnutého nariadenia.
                        
                     
                           —
                        
                        
                           Rada porušila právo žalobcu byť vypočutý tým, že žalobcovi neposkytla možnosť, ktorá je upravená v článku 46 ods. 3 a 4 napadnutého nariadenia, prijať k zaradeniu do sankčného zoznamu stanovisko a tým iniciovať preskúmanie zo strany Rady.
                        
                     
         
               2.
            
            
               Druhý žalobný dôvod je založený na neexistencii právneho základu pre zaradenie žalobcu do sankčného zoznamu
               
                           —
                        
                        
                           Z dôvodov uvedených Radou pre zaradenie žalobcu do sankčného zoznamu sa nedá zistiť, o aký právny základ sa Rada presne opiera.
                        
                     
                           —
                        
                        
                           Činnosť, ktorú vykonával žalobca iba do marca 2008, nemôže odôvodniť jeho zaradenie do sankčného zoznamu v decembri 2011.
                        
                     
                           —
                        
                        
                           Činnosť žalobcu ako riaditeľa spoločnosti Hanseatic Trade Trust & Shipping (HTTS) GmbH neodôvodňuje jeho zaradenie do sankčného zoznamu najmä preto, lebo Všeobecný súd Európskej únie zrušil nariadenie_(EÚ) č. 961/2010 (1) v časti, v ktorej sa týkalo HTTS GmbH.
                        
                     
                           —
                        
                        
                           Samotná skutočnosť, že žalobca bol riaditeľom anglickej spoločnosti, ktorá bola medzičasom zrušená, nevedie v žiadnom prípade k záveru, že by existovali dôvody zaradenia žalobcu do sankčného zoznamu uvedené v článku 23 ods. 2 napadnutého nariadenia.
                        
                     
         
               3.
            
            
               Tretí žalobný dôvod je založený na porušení základného práva žalobcu na ochranu vlastníctva
               
                           —
                        
                        
                           Zaradenie žalobcu do sankčného zoznamu predstavuje neodôvodnený zásah do jeho základného práva vlastniť majetok, pretože sa žalobca na základe nedostatočného odôvodnenia poskytnutého Radou nemôže oboznámiť s dôvodmi, pre ktoré bol zaradený na zoznam osôb postihnutých sankciami.
                        
                     
                           —
                        
                        
                           Zaradenie žalobcu do sankčných zoznamov je zjavne nespôsobilé na dosiahnutie cieľov napadnutého nariadenia a predstavuje okrem toho neprimeraný zásah do vlastníckych práv.
                        
                     
         
      (1)  Nariadenie Rady (EÚ) č. 961/2010 z 25. októbra 2010 o reštriktívnych opatreniach voči Iránu, ktorým sa zrušuje nariadenie (ES) č. 423/2007 (Ú. v. EÚ L 281, s. 1).